Autossa nukkunut mies yritti paeta paikalta, mutta poliisi sai hänet kiinni.

Asuntoautossa yöpynyt mies pakeni poliisilta, mutta hänet saatiin kiinni. Jussi Eskola

Asunnottomien yötä vietetään ympäri Suomen tänään keskiviikkona. Yksi hyvä esimerkki siitä, millaista asunnottomuus voi olla, nähtiin sunnuntaiaamuna Vantaalla. Tuolloin asuntoauton omistaja kiinnitti huomionsa siihen, että asuntoauton ikkuna ei ollut normaalisti kiinni.

Mies meni meni tutkimaan tilannetta tarkemmin ja löysi asuntoautosta nukkumasta noin 30-vuotiaan päihtyneen miehen.

Asuntoauton omistaja ja apuun tullut sivullinen mies ottivat miehen kiinni ja pitivät tätä hetken aloillaan rimpuilusta huolimatta. Hän rauhoittui hetkeksi ja nautti mukanaan olleita alkoholijuomia. Pian hän kuitenkin päätti paeta ja paikalla olleiden estelystä huolimatta poistui ennen poliisipartion tuloa. Poliisi löysi hänet jonkin ajan kuluttua tapahtumapaikan läheisyydestä.

Mies tuotiin poliisiasemalle, jossa hän kuulustelussa myönsi murtautuneensa asuntoautoon. Miehellä ei kertomansa mukaan ollut mitään muutakaan paikkaa, jossa olisi yönsä voinut viettää.